Tisztelt Tagság, Kedves Kollégák!
Engedjétek meg, hogy beszámoljak a 2017-es évben szakszervezeti alelnökként elvégzett munkámról. Elöször is szeretném minden elnökségi tagnak megköszönni a segítséget amit a munkámhoz nyújtott, továbbá Andinak aki nagyon sokat segített nekem mind az irodai, mind az egységnél elvégzett munkámban. Köszönöm. A 2017-es évben az elnökségi üléseken továbbra is én készítettem a jegyzőkönyveket és sorba rendezve elhelyeztem az irodán azokat, hogy napra készen legyen szem előtt, ha bárki bele akart nézni ne keljen keresgélnie.        Részt vettem egy informális béruniós összejövetelen az irodán, de mivel nagyon politika szaga volt, ezért a többi gyűlésre már nem mentem el az elnökség döntése alapján.           Részt vehettem továbbá egy V4-es találkozón Szlovákiában, ahol nagyon sok tapasztalatot szereztem azzal kapcsolatban, hogy hol is tartunk a környező országok tűzoltóihoz képest. Mindenki elmondta, hogy csak összefogással lehet eredményeket elérni és nem elég csak a személyes érdekeket előtérbe helyezni. Én úgy látom, hogy nálunk ez sajnos nem működne, mert az emberek jó része csak a saját dolgával foglalkozik és nem tenne semmi pluszt más érdekében, csak akkor ha saját maga is hasznot remélhet belőle. A lakásbizottsági üléseken mindegyikén résztvettem hiszen ez is a feladataim közé tartozott. Minden kollégának legjobb tudásom szerint segítettem a hitellel kapcsolatos kérdésekben és a lehetőségekhez képest az üléseken is a kollégák érdekeit képviseltem. Helyi szinten a megyémben rendben ment minden egy darabig, de aztán volt egy-két ember aki elszállt és csesztette az állományt. Nagy sikernek értékelem, hogy sikerült kettőt a hathatós segítségemmel cívil pályára állítanunk. Meg persze ott volt az elhíresült igibá sztori. Aztán eljött az év eleje és egy kihagyhatatlan külföldi munkalehetőség. Bár egy hónapot tanakodtam hogy mi legyen, de végül a távozás mellett döntöttem és február 28.-án tizenhat év után leszereltem! Az elnökséggel egyeztetve úgy döntöttünk, hogy mivel minden héten haza járok ezért a küldöttgyűlésig továbbra is elvégzem a feladataimat. Végül Nektek, a küldötteknek a bizalmát is szeretném megköszönni, melyet  két évvel ezelőtt kaptam tőletek. 
Mindenkinek további sok erőt, egézséget és kitartást kívánok a szakszervezeti munkájához! Tisztelettel kérném beszámolóm elfogadását.

